Misli se ti
<s>Čin Predanja</s>

<s>protiv tjeskoba i žalosti</s>

<s>Don Dolindo Ruotolo, napuljski župnik, koji je živio i umro na glasu svetosti, napisao je ovu pouku o predanju Bogu,
koju je sam Isus nadahnuo.</s>

<s>Zašto se smućujete uzrujavajući se?</s><s>Prepustite meni brigu za vaše stvari i sve će se stišati.</s><s>Zaista vam kažem da svaki čin pravog, slijepog, potpunog predanja meni proizvodi učinak koji želite i rješava zamršene situacije.</s><s>Predati meni ne znači ljutiti se i očajavati, obraćajući se meni uznemirenom molitvom da bih ja oponašao vas i tako izmijenio uznemirenost u molitvu.</s><s>Predati se znači blago zatvoriti oči duše, odvratiti misao od žalosti i dati se u moje ruke, kako bih vas ja sam prebacio, kao zaspalu djecu u majčinu krilu, na drugu obalu.</s>

<s>Ono što vas muči i od čega jako bolujete, to je vaše raspravljanje, vaša misao, vaša želja što ćete svakako vi sami providiti; pobrinuti se za ono što vas žalosti.</s>

<s>Koliko stvari ja činim kada se duša u svojim potrebama, bilo duhovnim ili tjelesnim meni obraća, gleda me i kaže mi "MISLI SE TI", zatvori oči i odmara se!</s>

<s>Malo milosti imate kada žarko želite (dosađujete) da ih zadobijete, a imat ćete ih mnogo kada se u molitvi potpuno povjerite meni.</s>

<s>Vi u boli molite da vam je uklonim, ali da je uklonim kako vi hoćete.</s><s>Obraćate se meni, ali hoćete da se ja prilagodim vašim idejama; niste bolesnici koji traže od liječnika liječenje, već mu ga vi sugerirate.</s>

<s>Nemojte činiti tako, nego molite kako sam vas poučio u Očenašu: "SVETI SE IME TVOJE" tj. budi proslavljen u ovoj mojoj potrebi.</s><s>"DOĐI KRALJEVSTVO TVOJE" tj. neka sve vodi (pridonosi) ostvarenju kraljevstva u meni i u svijetu.</s><s>"BUDI VOLJA TVOJA" ili Misli se Ti.</s><s>Ja posredujem sa svojom svemoći i rješavam zamršene, nepristupačne situacije.</s>

<s>Evo, ti vidiš kako zlo napreduje umjesto da opada.</s><s>Ne uznemiruj se, zatvori oči i reci mi s pouzdanjem: "Budi volja tvoja, misli se ti!</s><s>Kažem ti da ja na to mislim i da posredujem kao liječnik, i činim čudo ako treba.</s><s>Ti vidiš da je bolesniku sve gore.</s><s>Ne uzbuđuj se, nego zatvori oči i reci: MISLI SE TI.</s><s>Kažem ti da ću se ja misliti.</s><s>Protivno je predanju zabrinutost, uznemirivanje, te misliti na posljedice nekog čina.</s><s>To je isto kao komešanje djece kada zahtijevaju da mama misli na njihove potrebe i oni to hoće, uplićući svoje ideje i svoje dječje kaprice, u njezin rad.</s>

<s>Zatvorite oči i pustite da vas nosi struja moje milosti, zatvorite oči i pustite me da djelujem, zatvorite oči i ne mislite na sadašnji čas, odbijte misao na budućnost kao napast.</s><s>Odmarajte se u meni, vjerujući mojoj dobroti i kunem se svojom ljubavlju da ako mi kažete s ovim raspoloženjem: "MISLI SE TI", ja ću potpuno na to misliti, utješit ću vas, osloboditi i voditi.</s><s>A kad vas moram voditi drugim putem od onoga što ste vi zamislili, ja vas poučavam, nosim vas u svom naručju, jer nema moćnijeg lijeka od mog posredovanja s ljubavlju.</s><s>Ali, mislim se samo onda kad vi zatvorite oči.</s>

<s>Vi ne možete spavati, vi hoćete sve procijeniti, sve ispitati, na sve misliti, i tako se prepuštati ljudskim silama ili još gore ljudima pouzdavajući se u njihovo posredovanje.</s><s>To je ono što smeta mojim riječima i mojim vidicima.</s><s>O, koliko ja želim od vas predanje, da bih vam mogao iskazati dobročinstvo i kako se žalostim, kada vas vidim uznemirene.</s><s>Sotona upravo teži tome da vas uznemiri kako bi vas oteo iz mog djelovanja i učinio vas plijenom (žrtvom) ljudskih inicijativa.</s>

<s>Pouzdajte se zato samo u mene, odmarajte se u meni, predajte se meni u svemu.</s><s>Ja činim čudesa srazmjerno potpunom predanju meni, a nikakvom pouzdanju u sebe; ja posipam blago milosti kad ste vi u potpunu siromaštvu.</s>

<s>Ako imate vaše izvore, pa i neznatne, ili ih tražite, vi ste na ravnom polju, slijedite dakle prirodni tijek u koji je često upleten sotona.</s><s>Nitko od onih koji su raspravljali ili mozgali, pa niti sveci, nisu činili čudesa.</s><s>Djeluje božanski onaj tko se prepušta Bogu.</s>

<s>Kad vidiš da se stvari kompliciraju, reci zatvorenim očima duše: ISUSE MISLI SE TI! i rastresi se (skreni pažnju na drugo) jer je tvoja pamet oštroumna ....</s><s>Za tebe je teško vidjeti zlo (nesreću).</s><s>Često se pouzdavati u mene, rastresti se od sebe.</s><s>Čini tako u svim tvojim potrebama.</s><s>Činite tako svi i vidjet ćete velika, neprestana i tiha čudesa.</s><s>Kunem se svojom ljubavlju.</s><s>Ja ću misliti, budite sigurni.</s>

<s>Molite uvijek s tim raspoloženjem predanja i uživat ćete velik mir i velik plod, pa i onda kad vam dajem milost žrtvovanja, nadoknade i ljubavi, što ih nameće trpljenje.</s><s>Izgleda ti to nemoguće?</s><s>Zatvori oči i reci svom dušom: "ISUSE MISLI SE TI !" Ne boj se, ja ću misliti, i ti ćeš blagoslivljati moje ime ponizujući samog sebe.</s><s>Vaše molitve ne vrijede koliko vrijedi ovaj ugovor pouzdanog predanja, sjeti se dobro toga.</s><s>Nema devetnice učinkovitije od ove:
"O Isuse, predajem se Tebi!</s><s>Misli se Ti"
"Predaj se Mome srcu, i vidjet ćeš"
Hoću da vjeruješ mojoj svemoći, a ne tvom djelovanju; i da nastojiš staviti u pokret Mene, a ne sebe drugima.</s><s>Traži moju intimnost, usliši moju želju da te mogu imati, obogatiti, ljubiti kako ja hoću.</s><s>Ne brini, pusti me da izlijem na tebe svoju svemoć.</s>

<s>Ako ostaneš blizu mene i ne budeš se brinuo da radiš po svojem računu, da trčiš završiti, za reći da si učinio, pokazat ćeš da vjeruješ u moju svemoć i ja ću intenzivno radit s tobom kad budeš govorio, išao, radio, kad budeš u molitvi i kad spavaš, jer mojim ljubimcima dajem potrebno i u snu (Ps 126).</s>

<s>Ako ostaneš sa mnom i ne budeš trčao ni brinuo se za nijednu svoju stvar, već ćeš je prepustiti s punim pouzdanjem Meni, ja ću ti dati sve ono što ti je potrebno po mom vječnom planu.</s><s>Dati ću ti osjećaje koje želim od tebe, dat ću ti veliku samilost prema bližnjem i učinit ću da govoriš i radiš ono što ja hoću.</s><s>Onda će tvoje djelovanje proizlaziti od moje ljubavi.</s>

<s>Ja sam, ne ti, s tvojom aktivnošću, moći ću učiniti nove sinove, rođene od Mene.</s><s>Ja ću ih učiniti toliko više koliko ti budeš htio biti pravi sin kao moj Jedinorođenac, jer to znaš "ako budeš vršio moju volju bit ćeš moj brat, sestra i majka", da bih se ja mogao roditi u drugima, jer ću proizvesti nove sinove, služeći se pravim sinovima.</s>

<s>Ono što ćeš ti učiniti da bi uspio sve je dim u usporedbi s onim što ja činim u tajnosti srdaca za one koji ljube.</s><s>"Ostanite u mojoj Ljubavi...ako ostanete u Meni i ako moje riječi ostanu u vama tražite što hoćete i bit će vam.(Iv;59)</s>

<s>O, ISUSE,
neka Tvoja milostiva ruka zaštiti i čuva naš dom i našu domovinu.</s>

<s>Tvoja  dragocjena Krv  neka  bude  naš zaklon protiv pobješnjelog neprijatelja.</s>

<s>Tvoj križ, znak pobjede, neka učini da se sotonske sile okrenu i bježe.</s>

<s>I tako, Gospodine Isuse, neka Tvoj križ bude   uzdignut  iznad   naše   domovine  i doma.</s>

<s>Neka po ovom znaku budemo prepoznati kao tvoji i samo tvoji.</s>

<s>Proglašavamo zaštitu nad ovim mjestom, Gospodine Isuse, u Tvome predragocjenom Imenu.</s>

<s>Isusovo ime je najveća od svih moći, Te štiti naše duše, naš dom i domovinu.</s>

<s>Religiozni tekstovi</s>

